tomron87/hebrew-wikipedia-sentences-corpus huggingface dataset:
בית המחוקקים של אונטריו הכריז על הקמתה בשנת 1887. הלימודים התקיימו בבניין אולם מקמסטר בטורונטו.
תארים ראשונים הוענקו בשנת 1894. בשנת 1930 עברה האוניברסיטה מטורונטו לעיר המילטון.
מבחינת איכות המחקר נחשבת האוניברסיטה כאחת הטובות בקנדה.
שלושה מבין בוגרי וחוקרי האוניברסיטה זכו בפרסי נובל: דונה סטריקלנד, כלת פרס נובל בפיזיקה לשנת 2018, סיימה תואר ראשון בהנדסת פיזיקה (B.Eng) בשנת 1981,
מיירון שולס, חתן פרס נובל בכלכלה לשנת 1997, סיים תואר ראשון בכלכלה בשנת 1964, וברטרם ברוקהאוז, חתן פרס נובל בפיזיקה לשנת 1964 היה פרפסור לפיזיקה באוניברסיטה.
תחומים שנחשבים לחזקים במיוחד באוניברסיטה הם רפואה והנדסה.
האוניברסיטה חברה ברשת אוניברסיטאס 21 ובקבוצת אוניברסיטאות המחקר הקנדי U15.
אוניברסיטת מקמסטר מחזיקה בארכיון האישי של הפילוסוף הבריטי ברטרנד ראסל.
הפקולטה למדעי החברה: בפקולטה מחלקות כגון כלכלה, אנתרופולוגיה, פוליטיקה, לימודי עבודה, פסיכולוגיה, סוציולוגיה, עבודה סוציאלית.
הפקולטה למדעי הרוח: נלמדים מקצועות כגון היסטוריה, לימודים קלאסיים, תולדות האמנות, בלשנות, פילוסופיה ועוד.
הפקולטה להנדסה: ניתן ללמוד הנדסה אזרחית, הנדסה כימית, הנדסת חומרים, הנדסת חשמל, הנדסת מכונות.
הפקולטה למדעים: מוצעים לימודי ביולוגיה, כימיה, פיזיקה, מדעי סביבה, מתמטיקה, סטטיסטיקה ועוד.
הפקולטה למדעי הבריאות: שבו מוצעים לימודי רפואה בהתמחויות שונות.
דירוג QS לאוניברסיטאות: מקום 189 (2024)
אוניברסיטת נאפולי ידועה גם בשם אוניברסיטת פדריקו השני על שם מייסדה פרידריך השני, קיסר האימפריה הרומית הקדושה (איטלקית: Università degli Studi di Napoli Federico II), היא אחת האוניברסיטאות הוותיקות ביותר שעדיין פעילות.
האוניברסיטה נוסדה בנאפולי בשנת 1224 על ידי הקיסר מתוך מטרה ברורה להסיט את מרכז הכובד של החינוך הגבוה באיטליה מהצפון (בעיקר בולוניה ופדובה) העוין לקיסרות לדרום.
הקיסר שכר את המורים ומשכורתם שולמה מקרנות קיסריות.
על-מנת להבטיח את מעמד האוניברסיטה, לא הורשו הבוגרים והסגל לצאת מתחומי נאפולי.
בוגרי האוניברסיטה התחייבו להישאר נאמנים לכתר ולהישאר פעילים באוניברסיטה לא פחות מ-16 חודשים לאחר סיום לימודיהם.
לאחר מות הקיסר בשנת 1250 ידעה האוניברסיטה עליות ומורדות בהתאם לאקלים הפוליטי הסוער של איטליה ושינתה את משכנה מספר פעמים.
איחוד איטליה הביא גם להסדרת הלימודים הגבוהים והאחדת תוכנית ודרישות התוארים, כפי שנקבע בחוקים משנת 1877 ו-1859.
בעת החדשה שני שלבים עיקריים בתולדות האוניברסיטה.
בשנת 1884, בעקבות מגפת כולרה שעשתה שמות באוכלוסיית העיר הוסבו מבני ציבור ישנים לשימוש האוניברסיטה.
הבולט בהם הוא הבניין המרכזי השוכן ושולט על הנוף של רחוב אומברטו הראשון, שבנייתו הושלמה בשנת 1912 ובו שוכנים מוסדות סנאט האוניברסיטה וחלק מבית הספר למשפטים.
האירוע השני הוא הפצצת האוניברסיטה במלחמת העולם השנייה במספר הזדמנויות, והיא אף הייתה לזירת קרבות בין פרטיזנים איטלקיים לבין כוחות צבא גרמניים במהלך שנת 1943. בקרבות אלו עלו באש חלק מבנייני האוניברסיטה.
לאחר כיבוש איטליה שימשו חלק ממבני האוניברסיטה כמטה כוחות הכיבוש האמריקאים והבריטים, ונזקים נוספים נגרמו למבנים ולפעילות הסדירה של המוסד.
האוניברסיטה זכתה לפריחה מוחדשת בשנות השישים של המאה ה-20 - נוספו פקולטות חדשות ומבנים חדשים נבנו, בעיקר בפריפריה של נאפולי.
הבולטים בהם הן הפקולטות לרפואה ולווטרינריה והפקולטה להנדסה.
בשנת 2000 נבנה קמפוס גדול וחדש בשם מונטה סנט'אנג'לו (Complesso Universitario di Monte Sant'Angelo) ובו שוכנו הפקולטות למתמטיקה, פיזיקה, ביולוגיה וכלכלה.
כיום פועלות באוניברסיטה 13 פקולטות המחולקות ל-82 מחלקות, ולומדים בה כ-100,000 תלמידים, מספר שנותר יציב מתחילת שנות השמונים של המאה ה-20. באוניברסיטה עובדים כ-3,000 אנשי סגל הוראה וכ-4,500 עובדים נוספים.
אוניברסיטת נובוסיבירסק הממלכתית היא אוניברסיטה גדולה השוכנת באקדמגורודוק נובוסיבירסק שברוסיה (עיירה אקדמית נפרדת מהעיר נובוסיבירסק אך סמוכה אליה).
ב-2009 האוניברסיטה קיבלה מהמדינה מעמד של אוניברסיטת מחקר לאומית, דבר שמאדיר את שמה ומעמדה בעיני הממשל שעשוי להגדיל את תקציבהּ.
חלק נכבד ממרצי האוניברסיטה הם עובדי מחלקת סיביר של האקדמיה הרוסית למדעים.
ההחלטה על הקמת האוניברסיטה על ידי מועצת השרים של ברית המועצות בינואר 1958 כחלק מהמחלקה הסיבירית של האקדמיה הרוסית למדעים והיא נפתחה שנה אחר כך.
האוניברסיטה חברה באיגוד האוניברסיטאות הרוסיות.
אוניברסיטת מרמרה (בטורקית: Marmara Üniversitesi) שוכנת באיסטנבול.
היא האוניברסיטה השנייה בגודלה בטורקיה.
לומדים בה כיום 57,000 סטודנטים ומלמדים בה מעל 3,000 אנשי סגל.
שורשיה של אוניברסיטת מרמרה נטועים בסיום תקופת האימפריה העות'מאנית עם הקמת בית הספר Hamidiye לכלכלה ולמסחר בשנת 1883, בו למדו בשנה הראשונה 13 תלמידים בלבד.
בשנת 1923 הוסב שם המקום ל"אקדמיה של איסטנבול למסחר ומדעי הכלכלה".
בשנת 1982 הוכרז המקום באופן רשמי כאוניברסיטה, שכונתה "אוניברסיטת מרמרה", לאחר איחוד עם מספר בתי ספר להשכלה גבוהה באיסטנבול מתחומים שונים.
אף שהתמחותה הראשונית הייתה בתחום הכלכלה, נוספו אליה בהדרגה תחומים נוספים כגון רפואה, רפואת שיניים, משפטים, אמנות ושפות זרות.
כיום כוללת האוניברסיטה 14 פקולטות, 9 בתי ספר מקצועיים להשכלה גבוהה ו-11 מכוני מחקר.
הלימודים באוניברסיטת מרמרה מתקיימים באופן רשמי בארבע שפות: טורקית, אנגלית, גרמנית וצרפתית.
בין בוגרי האוניברסיטה המפורסמים נמצא גם רג'פ טאיפ ארדואן, נשיא טורקיה בהווה.
באוניברסיטת מרמרה יש יותר מ-3,000 חברי סגל וגוף סטודנטים המגיע ל-60,000 במספר קמפוסים בעיר איסטנבול.
זה היה אחד המוסדות המובילים להשכלה גבוהה בטורקיה במשך 124 שנים.
האוניברסיטה קידמה את עצמה במהירות למעמד בינלאומי יחד עם הפקולטות להנדסה, רפואה ורפואת שיניים שבהן אמצעי ההוראה הם טורקית ואנגלית.
האוניברסיטה כוללת את הפקולטה לכלכלה ומדעי המינהל, המספקת השכלה בחמש שפות: טורקית, אנגלית, צרפתית, ערבית וגרמנית, מה שהופך את אוניברסיטת מרמרה לאוניברסיטה הרב-לשונית היחידה בטורקיה.
האוניברסיטה הצליחה במיוחד ברפואה, משפטים ואמנויות.
פקולטות חדשות הוקמו עם הגעתם של סטודנטים חדשים מאוניברסיטת איסטנבול סיטי עם סגירתה הרשמית ב-2020.
האוניברסיטה פועלת לפי נורמות הנאורות ומכינה את הסטודנטים באמצעות ניהול דמוקרטי משתף בהתאם לעקרונות שנקבעו בחוקת טורקיה.
האוניברסיטה מעסיקה 2,839 חברי סגל, כולל 558 פרופסורים, 234 פרופסורים חבר, 569 עוזרים, 237 מרצים, 987 עוזרי מחקר, 172 מדריכים, 78 מומחים, 3 מתרגמים ו-1 מתכנן חינוך מנהלי, יחד עם 1354 אנשי חינוך.
באוניברסיטת מרמרה יש 57,000 סטודנטים, מתוכם 44,661 סטודנטים לתואר ראשון ו-7,406 סטודנטים לתארים מתקדמים.
בסך הכל לומדים במוסד 1,354 סטודנטים זרים מ-73 מדינות.
סטודנטיות מהוות 54% מכלל האוכלוסיית האוניברסיטה.
אוניברסיטת מרמרה, היא אוניברסיטה מודרנית ובינלאומית המארחת ומשתתפת במפגשים מדעיים, פעילויות תרבותיות, תערוכות אמנות וספורט יחד עם אירועים לאומיים ובינלאומיים שונים אחרים.
אוניברסיטת מרמרה היא אחת האוניברסיטאות הטורקיות הבודדות החברות באיגוד האוניברסיטה האירופית (EUA).
גם הפקולטות להנדסה וחינוך טכני מבצעות את לימודיהן הבינלאומיים באמצעות ABET.
הפקולטה לכלכלה ומדעי המנהל והמכון למדעי החברה נמצאים בתהליך הכנה להערכת האיכות המתבצעת על ידי EQUIS, מערכת בינלאומית להסמכה בניהול ומנהל עסקים באירופה.
המכון למדעי החברה הוא כעת חבר מוסדי ב-EFMD, הקרן האירופית לפיתוח ניהול.
הפקולטה למשפטים משתתפת בעקביות בכמה תחרויות בינלאומיות למשפטים משפטיים כמו Phillip C.
הפקולטה למשפטים יחד עם המחלקה למדע המדינה ויחסים בינלאומיים מייצגת את האוניברסיטה במספר תוכניות מודל שונות של האו"ם מדי שנה.
באמצעות תוכנית סוקרטס אירחה האוניברסיטה 120 חברי סגל, ושלחה 53 לחו"ל בחמש השנים האחרונות.
האוניברסיטה משרתת סטודנטים בין 73 מדינות, ותמיד הייתה פרואקטיבית בגיבוש והרחבת היחסים הבינלאומיים שלה.
לאחרונה פועלת אוניברסיטת מרמרה ליצירת קשרים עם אוניברסיטאות אירופיות אחרות וגם עם המוסדות מחוץ לאיחוד האירופי שיאפשרו לסטודנטים ולחוקרים גישה למגוון רחב של הזדמנויות.
יחידות אקדמיות רבות באוניברסיטה הצליחו בפיתוח חילופי סטודנטים/מרצים במסגרת התוכניות LLP ו-Erasmus/Socrates המוצעות על ידי הנציבות האירופית.
בעוד לפקולטה למשפטים יש קשרים עם אוניברסיטת מינסטר, האוניברסיטה החופשית של ברלין, אוניברסיטת בילפלד, אוניברסיטת קלן מגרמניה, אוניברסיטת אתונה מיוון, אוניברסיטת לינץ מאוסטריה, אוניברסיטת פריז דקארט מצרפת ואוניברסיטת סיינה מ.
אוניברסיטת מרילנד, קולג' פארק היא מוסד מחקר והשכלה גבוהה ציבורי הנמצא בעיר קולג' פארק שבמרילנד.
האוניברסיטה, אשר נוסדה בשנת 1856, מהווה את מוסד הדגל של מערכת האוניברסיטאות של מרילנד (USM).
בסתיו 2010 נרשמו למוסד כ-37,000 סטודנטים למעל למאה תוכניות לימוד לתואר ראשון וכ-120 תוכניות לימוד לתואר שני.
אוניברסיטת מרילנד חברה באיגוד האוניברסיטאות האמריקניות (AAU), בקונסורציום האוניברסיטאות של מטרופולין וושינגטון (CUWMA), בשותפות האוניברסיטאות באוק רידג' (ORAU), באיגוד המחקר של אוניברסיטאות דרום-מזרח (SURA), במכון פילדס, ברשת אוניברסיטאס 21 (U21) ובאיגוד אוניברסיטאות המחקר (URA).
האוניברסיטה חברה בוועידת עשרת הגדולים (B1G) והיא אחת המייסדות של איחוד החוף האטלנטי (ACC) שהוא אחד האיגודים החברים ב-NCAA.
קרבתה של האוניברסיטה לבירה מאפשרת שיתוף פעולה צמוד עם הממשל הפדרלי של ארצות הברית.
מחלקות רבות מקבלות תקציבי מחקר מארגונים לאומיים כמו המחלקה לביטחון המולדת של ארצות הברית, המכונים הלאומיים לבריאות, המכון הלאומי לתקנים ולטכנולוגיה ונאס"א.
בשנת הכספים 2009 היה תקציבה של האוניברסיטה כ-1.531 מיליארד דולרים אמריקאים שמתוכם 518 מיליון דולר התקבלו בתקציבי מחקר, סכום גבוה בצורה משמעותית מהסכום שהתקבל בשנה הקודמת – 117 מיליון דולר.
בנוסף, בקמפיין גיוס תרומות שהחל בשנת 2006, גייסה האוניברסיטה כ-900 מיליון דולרים מתרומות פרטיות נכון לסוף 2011.
האוניברסיטה עברה לשליטתה המלאה של מדינת מרילנד וקיבלה על עצמה את השם "מכללת מדינת מרילנד" בשנת 1916. היא החזיקה בשם זה במשך ארבע שנים, עד 4 באפריל 1920, יום בו הושלם מיזוגה עם מספר בתי ספר מקצועיים באזור בולטימור.
לאחר המיזוג, נקבע שמו המודרני של המוסד – "אוניברסיטת מרילנד".
בשנה זאת הגיע מספר הסטודנטים במוסד ל-500 וניתנו תוארי הדוקטורט הראשונים.
בשנת 1925 התקבל המוסד לארגון האוניברסיטאות האמריקאיות.
במהלך מלחמת העולם השנייה, הייתה האוניברסיטה בין 131 מוסדות אשר אפשרו הכשרת סטודנטים לקראת פיקוד בצי של צבא ארצות הברית.
בשנת 1988 התבצע ארגון מחדש של מערכת ההשכלה הגבוהה במדינת מרילנד.
במהלך זה, נקבע כי אוניברסיטת מרילנד תהווה את קמפוס הדגל של מערכת ההשכלה הגבוהה במרילנד ושמה שונה ל"אוניברסיטת מרילנד, קולין פארק".
בשנת 1997 הועברה חקיקה בבית הנבחרים של מרילנד אשר אפשרה לאוניברסיטה לחזור לשמה הקודם – "אוניברסיטת מרילנד" בלבד.
בשנת 1957 החליט נשיא האוניברסיטה וילסון ה.
אלקינס להעלות בצורה משמעותית את רמת הלימודים במוסד.
פועלו הסתכם בהקמת ועדות המעקב האקדמיות הראשונות בעולם.
בשנת פעילותה הראשונה של התוכנית, 18% מכלל הסטודנטים עמדו בפני סילוק על רקע אקדמי.
מעתה והלאה, הסטנדרטים האקדמאים במוסד בסימן עליה מתמיד.
בזכות שיפור זה, אחוות הסטודנטים פאי-בתה-קאפה פתחה סניף באוניברסיטה בשנת 1964.
בדומה למוסדות רבים אחרים להשכלה גבוהה, במהלך מלחמת וייטנאם הייתה האוניברסיטה כר פורה להפגנות והפרות סדר אשר בעקבותן הונהגה בה שעת עוצר אשר נאכפה על ידי המשמר הלאומי.
בספטמבר 2001 הכתה סופת טורנדו בקמפוס וגרמה למותן של שתי סטודנטיות ונזקים בערך של כ-15 מיליון דולר.
באותה שנה נפתח גם המרכז לאומנויות הבמה על שם קלריס סמית' – הבניין הגדול ביותר שנבנה אי פעם במדינת מרילנד.
בשנת 2004 החלה בנייתה של קריית מחקר על פני שטח של 150 אקרים שיועדה להיות הגדולה ביותר באזור.
בקריה תוכננו מוסדות אשר ישתפו פעולה עם משרד ההגנה האמריקאי, עם מנהל המזון והתרופות (FDA), עם המרכז הלאומי לאקלים ועוד.
בשנת 2006 החלה האוניברסיטה בקמפיין בשם "ציפיות גדולות" לגיוס מיליארד דולר בתרומות פרטיות למוסד לאורך שבע שנים.
בשנת 2008, פרסמה האוניברסיטה תוכנית אסטרטגית לעשור הקרוב, שכללה הרחבת הקמפוס המזרחי כדי שיכלול מגורי סטודנטים מודרניים וכן מרכז מוזיקה ובידור חדשניים בקמפוס.
במאי 2010 החלו עבודות להקמת קמפוס בתקציב של 128 מיליון דולר ובגודל של 15 קמ"ר למדעי הפיזיקה, כולל מעבדת מחקר קוונטית (בשיתוף ובמימון כספי סיוע פדרליים) אשר האוניברסיטה מקווה כי היא תהיה המובילה מסוגה בעולם.
לאחרונה מתנהל דיון בקרב הנהלת האוניברסיטה על הקמת רכבת קלה בקמפוס אשר תחבר את האוניברסיטה למערכת התחבורה הציבורית של וושינגטון הבירה.
אוניברסיטת מרילנד מחולקת למספר קולג'ים ובתי ספר:
הקולג' לחקלאות: נלמדים מקצועות כגון מדעי החקלאות, מדעי בעלי החיים, מדעי הסביבה, אדריכלות נוף, מדעי הצמח, מדעי הים, וטרינריה.
בית הספר לאדריכלות: המסלולים הנלמדים כוללים אדריכלות, תכנון עירוני, שימור, נדל"ן.
הקולג' לאמנויות ומדעי הרוח: נלמדים מקצועות כגון תולדות האמנות, לימודים אמריקאיים, לימודים קלאסיים, שפות, היסטוריה, פילוסופיה, מוזיקה, תיאטרון, לימודי מגדר.
הקולג' למדעי החברה: מחלקות הקולג' כוללות גאוגרפיה, קרימינולוגיה, כלכלה, אנתרופולוגיה, פסיכולוגיה, סוציולוגיה, פוליטיקה וממשל ועוד.
בית הספר לעסקים: ניתן ללמוד לתואר ראשון ושני מקצועות כגון ניהול, פיננסים, אנליטיקה עסקית, מערכות מידע.
הקולג' למדעי המחשב, מתמטיקה ומדעי הטבע: בין המחלקות נכללות אסטרונומיה, ביולוגיה, מדעי המחשב, כימיה, מתמטיקה, פיזיקה, גאולוגיה, מדעי האטמוספירה.
הקולג' לחינוך: מחלקות הקולג' הן ייעוץ חינוכי, חינוך מיוחד, התפתחות האדם, הוראה ולמידה, מנהיגות חינוכית.
בית הספר להנדסה: בין מחלקות בית הספר נכללות הנדסת חשמל, הנדסת אווירונאוטיקה, הנדסת כימיה, הנדסה אזרחית, ביו הנדסה, הנדסת מכונות, ביו חומרים.
הקולג' לעיתונאות: מתקיימים מסלולים לתואר ראשון, תואר שני ודוקטורט בעיתונאות.
הקולג' ללימודי מידע: נערכים לימודים בתחומי מערכות המידע ומדע הנתונים.
בית הספר לבריאות הציבור: כולל מחלקות כגון מדעי ההתנהגות, אפידמיולוגיה, לימודי משפחה, מדיניות בריאות, קינסיולוגיה.
בין בוגרי אוניברסיטת מרילנד נכללים:
סרגיי ברין - יזם, ממייסדי חברת גוגל
לארי דייוויד - תסריטאי ובמאי
ג'ים הנסון - מפיק ובובנאי
שניים מבוגרי האוניברסיטה הם זוכי פרס נובל - הרברט האופטמן, חתן פרס נובל לכימיה בשנת 1985, וריימונד דייוויס ג'וניור, חתן פרס נובל לפיזיקה לשנת 2002.
אוניברסיטת ניופורט היא אוניברסיטה פרטית שהתקיימה בעבר בעיר ניופורט ביץ' שבמחוז אורנג', קליפורניה.
על האוניברסיטה, בגלגוליה השונים, עלו תלונות רבות שהיא בית חרושת לתארים.
האוניברסיטה נוסדה בשנת 1976. האוניברסיטה סיפקה, בין השאר, תארים בלימוד מרחוק.
אוניברסיטאות עם שמות דומים שהציעו תארים דומים פעלו במקומות אחרים בעולם.
בשנת 2002 נוסדה בוויומינג שבארצות הברית אוניברסיטת ניופורט המקוונת (Newport Online University).
האוניברסיטה הקימה שלוחות במספר ארצות.
בהמשך עלו תלונות שהאוניברסיטה היא בית חרושת לתארים.
בלטביה פועלת אוניברסיטה בשם "ניופורט CED" (Newport University CED).
אין לה מעמד אקדמי מוכר.
גם לה יש שלוחות ברחבי העולם, כגון המכון הטכני של ניופורט (NIT) בבנגלדש.
בשנת 2011 שינתה אוניברסיטת ניופורט את שמה לאוניברסיטת יאנוס (Janus University).
קיימות אוניברסיטאות אחרות ששמם דומה לשם "אוניברסיטת ניופורט" אך לא קשורות אליה.
לדוגמה: האוניברסיטה של ויילס בניופורט שבוויילס ואקדמיית הצי האמריקאי בניופורט שברוד איילנד שלא קשורות כלל למוסד הנוכחי שמתייחס לניופורט ביץ' שבקליפורניה.
הן אוניברסיטת ניופורט והן יורשתה, אוניברסיטת יאנוס, הוכרו על ידי המנהל לחינוך על תיכוני פרטי של מדינת קליפורניה כמוסדות לימוד אולם בשני המקרים המוסד לא קיבל הכרה אקדמית לספק תארים.
חוקי מדינת ויומינג אפשרו למוסדות שהוקמו שם להנפיק תארים אקדמיים.
מכללת ניופורט המקוונת הוקמה שם בשנת 2002.
ממשלת קניה ביטלה בשנת 2005 200 תארים שהונפקו על ידי האוניברסיטה.
בשנת 2006 החליטה מדינת ויומינג בתגובה לתלונות להחמיר את החקיקה, מה שמנע מהאוניברסיטה להמשיך לפעול שם.
בשנת 2009, לאחר כישלון במאבק משפטי, עזבה האוניברסיטה את ויומינג והתאחדה עם אוניברסיטת ניופורט.
כמו קודמתה בטרם שינוי השם, גם אוניברסיטת יאנוס לא מוסמכת להנפיק תארים אקדמיים.
בשנות ה־90 הונפקו תארים של אוניברסיטת ניופורט לאנשים בישראל.
בשנת 1993 החליט משרד החינוך לא להכיר בתארים משום שאוניברסיטת ניופורט אינה מוסד מוכר להשכלה גבוהה.
בשנת 1995 הוציא משרד הבריאות צו האוסר על פסיכולוגים לעשות שימוש פרסומי בתארים מאוניברסיטת ניופורט.
בשאילתא שהגישה דליה איציק לשר החינוך בנושא זה, נענתה:
אוניברסיטת נאנסי כללה שלושה מוסדות להשכלה גבוהה בעיר נאנסי, בחבל לורן שבצרפת לפני שאוחדה לתוך אוניברסיטת לורן ב-1 בינואר 2012.
אוניברסיטת אנרי פואנקרה (UHP, גם נאנסי 1): מדעי הטבע, כולל מספר פקולטות ובתי ספר להנדסה.
אוניברסיטת נאנסי 2: מדעי החברה: מציעה למעלה מ-50 תוכניות לתואר ברמת התואר הראשון והשני.
המוסד הלאומי הפוליטכני של לורן : בתי ספר להנדסה
עם יותר מ-50,000 סטודנטים, אוניברסיטת נאנסי הייתה החמישית בגודלה בצרפת.
לאוניברסיטת נאנסי היו מספר ספריות אקדמיות.
הספרייה האקדמית של אוניברסיטת נאנסי 2, נפתחה בידי הנשיא אלבר לברן, כשהיא מכילה 500,000 מסמכים, מתוכם כ-250,000 ספרים, ב-35 מקומות.
האוניברסיטה המקורית של נאנסי נוסדה ב-1572 בעיר סמוכה על ידי שארל השלישי, דוכס לורן, ושארל, קרדינל לורן והועברה אל נאנסי ב-1768. האוניברסיטה נסגרה על ידי המהפכנים ב-1793 ונפתחה מחדש ב-1864.
אוניברסיטת נוטינגהאם( באנגלית: The University of Nottingham) היא אוניברסיטת מחקר ציבורית שמרכזה בעיר נוטינגהאם, אנגליה.
זוהי האוניברסיטה החמישית בגודלה בבריטניה מבחינת כמות הסטודנטים הלומדים בה.
היא נוסדה בשנת 1798 כמוסד להכשרת מורים.
בשנת 1881, הפכה לאוניברסיטה ובשנת 1948 הוענק לה צ'ארטר מלכותי.
האוניברסיטה חברה ברשת אוניברסיטאס 21, בחדשנות מידלנדס ובקבוצת ראסל.
הקמפוס המרכזי של האוניברסיטה ממוקם בפרברי העיר נוטינגהאם, ובאתרים נוספים בדרבי, דרבישייר, ולינקולן.
נוסף על כך, לאוניברסיטה יש שלוחות אקדמיות מחוץ לאנגליה, במלזיה ובסין.
באוניברסיטת נוטינגהאם יש כ-44,000 סטודנטים, ו-9,000 אנשי סגל.
ההכנסה השנתית של האוניברסיטה, לשנת 2014–2015 הייתה 593 מיליון ליש"ט (מתוכן 119.4 מיליון ליש"ט ממענקי מחקר וחוזים).
האוניברסיטה כוללת 5 פקולטות ובהן יותר מ-50 בתי ספר, מחלקות ומוסדות מחקר:
אמנות ומדעי הרוח - נלמדים תחומים כגון תולדות האמנות, היסטוריה, פילוסופיה, מוזיקה, לימודי גרמניה, לימודי אנגלית, לימודי תרבות ומדיה, לימודי שפות ועוד.
הנדסה - נלמדים התחומים ההנדסיים הבאים: לימודי הנדסת אווירונאוטיקה, הנדסת כימיה וסביבה, הנדסה אזרחית, הנדסת חשמל, הנדסה מכנית.
רפואה ומדעי הבריאות - ניתן ללמוד את התחומים לימודי רפואה, לימודי פיזיולוגיה, סיעוד, פיזיותרפיה, רפואת ספורט, וטרינריה.
מדעים - המקצועות המדעיים הנלמדים באוניברסיטה כוללים ביוכימיה, ביולוגיה, כימיה, מדעי המחשב, מתמטיקה, רוקחות, פיזיקה, אסטרונומיה, פסיכולוגיה.
מדעי החברה - נלמדים התחומים מנהל עסקים, כלכלה, חינוך, גאוגרפיה, משפטים, מדעי המדינה, סוציולוגיה.
אוניברסיטת נגויה (ביפנית: 名古屋大学) היא אוניברסיטה לאומית הממוקמת בעיר נגויה ביפן.
זוהי האוניברסיטה האחרונה ביפן שנוסדה על ידי האימפריה היפנית והייתה אחת משבע האוניברסיטאות הקיסריות ביפן.
האוניברסיטה חברה בהתאגדות אוניברסיטאות האוקיינוס השקט, בקונסורציום RU11 ובפרויקט האוניברסיטה העולמית המובילה.
שורשיה המוקדמים של האוניברסיטה מצויים בבית ספר זמני לרפואה שהוקם במחוז אאיצ'י לאחר רסטורציית מייג'י.
בית ספר זה שימש גם כבית חולים והוא הוקם בשנת 1871. בשנת 1881 ניתן לבית החולים ולבית הספר השם "בית הספר הרפואי של אאיצ'י".
בשנת 1920 שינה המוסד את שמו שוב ונודע בתור הקולג' הרפואי של אאיצ'י.
בשנת 1931 הועבר הקולג' להנהלה ממשלתית ושינה את שמו לקולג' הרפואי של נגויה.
בשנת 1939 הפך מוסד זה לאוניברסיטה.
עלויות הקמתה של האוניברסיטה מומנו על ידי תרומות ממחוז אאיצ'י.
בעת הקמתה היו באוניברסיטה שני בתי ספר, בית ספר לרפואה ובית ספר למדעים והנדסה.
ארבע שנים לאחר מכן הוקם גם מכון לרפואה תעופתית.
האוניברסיטה סבלה מנזקים משמעותיים במהלך מלחמת העולם השנייה עקב ההפצצות על העיר נגויה.
בשנת 2004, לאחר שינויים במערכת ההשכלה הגבוהה ביפן, הפך מוסד הלימוד לאוניברסיטה לאומית.
כיום לומדים באוניברסיטה מעל 16,300 סטודנטים בתוכניות האקדמיות השונות, מהם 9,724 סטודנטים לתואר ראשון ו-6,088 לתואר שני.
בעיר נגויה לומדת אוכלוסיית הסטודנטים הגדולה מבין 21 ערים ביפן, אחרי הערים טוקיו וקיוטו.
באוניברסיטה פועלות מספר בתי ספר שבהם מתקיימים לימודים לתואר ראשון וכן בתי ספר ללימודים מתקדמים.
בין בתי הספר בהם נערכות תוכניות לתואר ראשון:
בית הספר למדעי החברה: בבית הספר נלמדים תחומים כגון בלשנות, תרבות יפן, היסטוריה, ספרות, תקשורת ומקצועות נוספים.
רבות מהתוכניות נערכות ביפנית בלבד אולם חלקן מתקיימות גם בשפה האנגלית.
מתקיימות גם תוכניות לחילופי סטודנטים המיועדות לסטודנטים בין לאומיים.
בית הספר לחינוך והתפתחות האדם: בבית ספר זה נלמדים תחומים כגון חינוך, ייעוץ חינוכי, פסיכולוגיה ופסיכותרפיה.
בית הספר למשפטים: בתואר הראשון בבית הספר למשפטים מתמקדים במשפט היפני ובמשפט המסחרי הבין לאומי.
בבית הספר פועלת גם תוכנית לסטודנטים בין לאומיים שבה נלמדים קורסים באנגלית וביפנית.
בית הספר לכלכלה: בית הספר הוקם לאחר פיצול בית הספר לכלכלה ומשפטים בשנת 1950 לשני בתי ספר נפרדים.
בבית הספר פועל מסלול בכלכלה ומסלול במנהל עסקים.
בית הספר למדעים: התוכניות לתואר ראשון המתקיימות בבית הספר הן בתחומים מתמטיקה, פיזיקה, כימיה, ביולוגיה, מדעי כדור הארץ ומדעים פלנטריים.
בית הספר להנדסה: נלמדים מקצועות שונים ובהם הנדסת מכונות, הנדסת חשמל, הנדסה אזרחית, הנדסת אווירונאוטיקה, הנדסת אנרגיה, מדעי החומרים והנדסה.
בתי הספר ללימודים מתקדמים באוניברסיטה כוללים:
באוניברסיטת נגויה מתקיים מחקר במגוון תחומי ידע ופועלים בה מרכזים ומכוני מחקר.
בין מכוני המחקר הפועלים באוניברסיטה נכללים מכון לחקר רפואה סביבתית, מרכז לחקר טכנולוגיות מידע, מרכז לחקר מדעי החומרים, מרכז לפסיכולוגיה קלינית התפתחותית ופסיכיאטריה, מרכז מחקר לניהול אסונות ומצבי חירום, מרכז לחקר המוח ומרכזים נוספים.
באוניברסיטה מתקיימים גם מחקרים בשיתוף ארגוני תעשייה וגופים ממשלתיים.
האוניברסיטה יצרה שיתוף פעולה עם מעבדות חברת הטכנולוגיה פוג'יטסו לצורך פיתוח טכנולוגיה לאיתור חלבונים רעילים.
שיתוף פעולה נוסף של האוניברסיטה וחברת פוג'יטסו התמקד בפיתוח טכנולוגיה לניתוח שיחות טלפון לצורך איתור מקרי דיוג (פישינג).
כמו כן, חוקרים מאוניברסיטת נגויה ערכו מחקר משותף עם חוקרים מאוניברסיטת אדינבורו בתחום החקלאות בהם חקרו כיצד חלוקת תאים משפיעה על כמויות יבול.
זאת במסגרת פרויקט במימון ממשלת בריטניה למחקר משבר האקלים.
דירוג QS לאוניברסיטאות: מקום 176= (2024)
דירוג QS לאוניברסיטאות: מקום 36 (2024)
בין בוגריה של אוניברסיטת נגויה נכללים מספר זוכי פרס נובל.
זוכי הפרס שהם בוגרי האוניברסיטה הם:
הירושי אמאנו: זוכה פרס נובל בפיזיקה בשנת 2014
מקוטו קובאיאשי: בין ארבעת הזוכים בפרס נובל בפיזיקה בשנת 2008
טושיהידה מסקאווה: אחד מארבעת זוכי פרס נובל בפיזיקה בשנת 2008
אוסאמו שיממורה: זוכה פרס נובל בכימיה בשנת 2008
ריוג'י נויורי: זוכה פרס נובל בכימיה בשנת 2001
איסאמו אקאסאקי: זוכה פרס נובל בפיזיקה בשנת 2014
אוניברסיטת סאות'המפטון היא אוניברסיטת מחקר ציבורית, הממוקמת בסאות'המפטון שבממלכה המאוחדת, אשר הוקמה ב־1862 בתור מוסד אקדמי.
האוניברסיטה הוקמה במתכונתה הנוכחית ב־1952.
האוניברסיטה פועלת בשבעה קמפוסים – חמישה בסאות'המפטון, דרום-מזרח אנגליה ואחד בווינצ'סטר, דרום-מערב אנגליה וקמפוס בין-לאומי במלזיה.
האוניברסיטה חברה בארגונים אקדמיים רבים, ובהם איגוד אוניברסיטאות חבר העמים הבריטי, קבוצת ראסל ו־SES.
מבין בוגריה הידועים של האוניברסיטה ניתן למנות את ג'סטין גרינינג, טים ברנרס-לי וג'וסלין בל ברנל.
המכון האקדמי הראשון הוקם באוקטובר 1862 כאשר בטקס הפתיחה נכח הנרי טמפל, הוויקונט השלישי מפלמרסטון.
במלחמת העולם הראשונה פעל במבני המוסד בית חולים צבאי.
בשנות ה-20 וה-30 של המאה ה-20 התקיימו שיפוצים והרחבות לאוניברסיטה בזכות תרומות פרטיות רבות.
במהלך מלחמת העולם השנייה מבני האוניברסיטה נפגעו כתוצאה מהבליץ.
המכללות שפעלו במקום הפכו לאוניברסיטה של ממש באפריל 1952, עם מתן האמנה המלכותית מידי אליזבת השנייה.
הוקמו שש פקולטות: אומנויות, מדע, הנדסה, כלכלה, חינוך ומשפט.
התארים הראשונים באוניברסיטת סאות'המפטון הוענקו ב-4 ביולי 1953.
נכון לשנת 2024 האוניברסיטה מורכבת מחמש פקולטות, כשכל אחת מהן מארחת מספר בתי ספר ומחלקות:
בית הספר לאלקטרוניקה ומדעי המחשב
בית הספר לגאוגרפיה ומדעי הסביבה
בית הספר למדעי האוקיינוס וכדור הארץ
בית הספר למדעים קליניים וניסויים
בית הספר לארגונים וחדשנות בתחום הבריאות
בית הספר להתפתחות ובריאות האדם
בית הספר לטיפול ראשוני, מדעי האוכלוסין וחינוך רפואי
בית הספר למדעי הכלכלה, החברה והמדינה
בית הספר למנהל עסקים של סאות'המפטון
בית הספר לחינוך של סאות'המפטון
בית הספר למשפטים של סאות'המפטון
דירוג QS לאוניברסיטאות - מקום 81= (2024)
אוניברסיטת ניו סאות' ויילס היא אוניברסיטת מחקר ציבורית אוסטרלית, הממוקמת בעיר סידני, במדינת ניו סאות' ויילס, שנוסדה בשנת 1949. האוניברסיטה כוללת שש פקולטות, דרכן היא מציעה תואר ראשון, שני ושלישי.
הקמפוס הראשי ממוקם בפרוור קנזינגטון בעיר סידני בשטח 380 דונם, כשבעה קילומטר ממרכז העסקים הראשי של סידני.
הפקולטה לאמנויות היצירה ממוקמת בפרוור פדינגטון של סידני וקמפוס קנברה ממוקם באקדמיית כוחות ההגנה של אוסטרליה .
לאוניברסיטה יש תוכנית אסטרטגית הנקראת, "אסטרטגיה 2025" למיצובה כ'האוניברסיטה הגלובלית באוסטרליה'
את מקורותיה של האוניברסיטה ניתן לייחס לבית הספר לאומנויות המכונאים של סידני שהוקם בשנת 1833 והמכללה הטכנית של סידני שהוקמה בשנת 1878 אשר הוקמו על מנת לענות על צורכי המהפכה התעשייתית.
צורך זה גבר בזמן מלחמת העולם השנייה, צורך שהוביל להפיכת המכללות לאוניברסיטה.
במחזור הראשון למדו כ-46 סטודנטים להנדסה.
בשנת 1960 הוקמו הפקולטות לאמנויות ורפואה ובשנת 1971 הוקמה הפקולטה למשפטים.
פקולטות, בתי ספר ומרכזי מחקר
נכון לשנת 2022 האוניברסיטה כוללת 6 פקולטות, ולומדים בה כ-63,000 סטודנטים.
הפקולטה לאמנויות, עיצוב ואדריכלות: בית הספר לאמנות ועיצוב; בית הספר לאמנויות ומדיה; בית הספר לסביבה הבנויה; בית הספר לחינוך; בית הספר למדעי הרוח ולשפות; בית הספר למדעי החברה.
הפקולטה לרפואה : בית הספר לרפואה קלינית; בית הספר למדעי הבריאות; בית הספר למדעי הרפואה; בית הספר לבריאות האוכלוסייה; בית הספר לאופטומטריה ומדעי הראייה.
הפקולטה למדעים : בית ספר לתעופה; בית הספר למדעי הביולוגיה, כדור הארץ והסביבה; בית הספר לביוטכנולוגיה וביו-מולקולרית; בית הספר לכימיה; בית הספר למדעי והנדסת חומרים; בית הספר למתמטיקה וסטטיסטיקה; בית הספר לאופטומטריה ומדעי הראייה; בית הספר לפיזיקה; בית ספר לפסיכולוגיה.
הפקולטה למשפטים וצדק : בית הספר למשפט ציבורי וגלובלי; בית הספר למשפטים, חברה וקרימינולוגיה; בית ספר למשפט פרטי ומסחרי.
הפקולטה למנהל עסקים : בית הספר באוסטרליה לתארים מתקדמים לניהול; בית הספר לחשבונאות, ביקורת ומיסוי; בית הספר לבנקאות ופיננסים; בית הספר לכלכלה; בית הספר לניהול מערכות מידע וטכנולוגיה; בית הספר לניהול ולממשל; בית הספר לשיווק; בית הספר לסיכון ואקטואריה.
אקדמיית כוחות ההגנה של אוסטרליה בקנברה
דירוג QS לאוניברסיטאות: מקום 19 (2024)
דירוג QS לאוניברסיטאות: מקום 3 (2024)
בית הספר באוסטרליה לתארים מתקדמים לניהול (AGSM) באוניברסיטת ניו סאות' ויילס, דורג במקום ה-31 בעולם לתואר שני במנהל עסקים (Global MBA) בדירוג האוניברסיטאות העולמית של QS Global MBA לשנת 2024, ובמקום ה-79 בעולם בדירוג ה-Financial Times Global MBA 2024.
האוניברסיטה שותפה במספר ארגונים בין-לאומיים; חברה בהתאגדות אוניברסיטאות האוקיינוס השקט, ב"ברית פלוס", ב, באיגוד של אוניברסיטאות חבר העמים הבריטי וב"אוניברסיטאס 21".
לאוניברסיטה שותפים עסקיים וממשלתיים במגוון רחב של תחומים ופעילויות מסחריות.
האוניברסיטה חברה ברשת אוניברסיטאות אוסטרליה אפריקה המחברת בין חוקרים, אנשי אקדמיה וסטודנטים משתי היבשות כדי להתמודד עם אתגרים משותפים.
האוניברסיטה חברה מייסדת של מכון אוסטרליה הודו שהוא מרכז אוסטרלי בכיר שנוסד בשנת 2008, המוקדש לחקר הודו והקשר הדו-צדדי בין שתי המדינות.
המרכז מתארח באוניברסיטת מלבורן ועוסק בתחומים הבאים; זכויות, חינוך, בריאות, תשתיות וממשל.
האוניברסיטה חברה בארגון מקוון להשכלה גבוהה שבסיסו באוסטרליה ונקרא אוניברסיטאות פתוחות אוסטרליה .
רשימה חלקית של בוגרים ידועים:
רבל וילסון, שחקנית קולנוע וטלוויזיה
מייק קאנון-ברוקס, מיליארדר ואיש עסקים, מייסד אטלסיאן
סקוט פארקור, מיליארדר ואיש עסקים, מייסד אטלסיאן
אוניברסיטת ניוקאסל היא אוניברסיטה ציבורית הממוקמת בניוקאסל שבממלכה המאוחדת אשר הוקמה כבית ספר לרפואה בשנת 1834.
ההוראה והמחקר מועברים ב-24 בתי ספר אקדמיים ו-40 מכוני מחקר ומרכזי מחקר, הממוקמים בשלוש פקולטות: הפקולטה למדעי הרוח והחברה; הפקולטה למדעי הרפואה; והפקולטה למדעים, חקלאות והנדסה.
האוניברסיטה מציעה כ-177 תוכניות לתואר ראשון ב-40 דיסציפלינות, המשתרעים על אומנויות, מדעים, הנדסה ורפואה, יחד עם כ-307 תוכניות לימוד ומחקר לתארים מתקדמים.
לאוניברסיטה סטודנטים בין-לאומיים מ-145 מדינות, ולמעלה מ-250,000 בוגרים ברחבי העולם.
אוניברסיטת ניוקאסל חברה בארגונים אקדמיים רבים ובהם קבוצת ראסל, איגוד האוניברסיטאות האירופאיות (EUA), שותפות המחקר N8 ואיגוד אוניברסיטאות חבר העמים הבריטי (ACU).
מבין בוגריה הידועים של האוניברסיטה ניתן למנות את רואן אטקינסון, טים פרון וריצ'רד המילטון.
בשנת 1834 הוקם בית ספר לרפואה במקום.
בשנת 1851 התרחש פיצול בבית הספר והמוסד הגדול הוכפף לאוניברסיטת דרהאם.
בשנת 1861 החלו לימודי תואר שני בכירורגיה.
בשנת 1871 נוסד גם בית ספר לפיזיקה.
בשנת 1963 התפצלה האוניברסיטה מאוניברסיטת דרהאם והפכה למוסד עצמאי.
בספטמבר 2008 נפתח קמפוס ראשון מחוץ לאנגליה בסינגפור.
בשנת 2011 הוקם קמפוס ללימודי רפואה במלזיה.
בית הספר לאדריכלות, תכנון ואדריכלות נוף
בית הספר למנהל עסקים של אוניברסיטת ניוקאסל
בית הספר למדעי החינוך, התקשורת והשפה
בית הספר לספרות אנגלית, שפה ובלשנות
בית הספר לגאוגרפיה, פוליטיקה וסוציולוגיה
בית הספר להיסטוריה, קלאסיקה וארכאולוגיה
בית הספר למדעי הביו-רפואה, התזונה והספורט
המרכז לביולוגיה של תאי חיידק
בית ספר למתמטיקה, סטטיסטיקה ופיזיקה
בית הספר למדעי הטבע והסביבה
המכון לחקר המזון וחקר החדשנות
דירוג QS לאוניברסיטאות - מקום 19 (2024)
אוניברסיטת ניו מקסיקו היא אוניברסיטה ציבורית הממוקמת באלבקרקי, בירת ניו מקסיקו שבארצות הברית אשר הוקמה ב-1889. קמפוסים נוספים פרוסים ברחבי המדינה.
במהלך מלחמת העולם השנייה הייתה אוניברסיטת ניו מקסיקו אחת מ-131 מכללות ואוניברסיטאות שהשתתפו בתוכנית ההכשרה של צי ארצות הברית.
בשנים שלאחר המלחמה האוניברסיטה צמחה משמעותית, ומספר הסטודנטים שבה צמח מ-5,000 ליותר מ-14,000 בשנות ה-60 והחלו לימודים בתחומים חדשים כגון רפואה, סיעוד, רפואת שיניים ומשפטים.
בתחילת שנות ה-70 התקיימו מהומות רבות במוסד כמחאה על מלחמת וייטנאם והטבח בקנט סטייט.
התרחשו עימותים רבים עם המשטרה ועשרות סטודנטים נעצרו.
נכון ל-2020, אוניברסיטת ניו מקסיקו מציעה יותר מ־215 תארים ותוכניות, כולל 94 תוכניות לתואר ראשון, 71 לתואר שני ו-37 לימודי דוקטורט, באמצעות 13 מכללות ובתי ספר.
אוניברסיטת נורת'איסטרן היא אוניברסיטה פרטית, הממוקמת בבוסטון, בירת מסצ'וסטס שבארצות הברית אשר הוקמה ב־1898. האוניברסיטה חברה באיגוד אוניברסיטאות המחקר.
לאוניברסיטה ישנם קמפוסים נוספים בשארלוט, סיאטל, סן פרנסיסקו, סן חוזה, פורטלנד, ונקובר וטורונטו.
נכון לשנת 2020, לומדים באוניברסיטה כ־27,602 סטודנטים.
מבין בוגריה הידועים של האוניברסיטה ניתן למנות את שון פנינג, רג'י לואיס, חוסה חואן בראה, מו קוואן ומגי האסן.
אוניברסיטת נברסקה–לינקולן היא אוניברסיטת מחקר ציבורית, הממוקמת בלינקולן, נברסקה שבארצות הברית, אשר הוקמה בשנת 1869 בשם אוניברסיטת נברסקה (השם הנוכחי אומץ כעבור 100 שנים).
אוניברסיטה זו היא הגדולה והוותיקה מבין האוניברסיטאות הציבוריות במדינה, ומוסד הדגל של מערכת אוניברסיטאות מדינת נברסקה – ארגון גג של ארבעה קמפוסים אקדמאיים.
האוניברסיטה חברה בהתאחדות האוניברסיטאות הציבוריות (APLU) , בוועידת עשרת הגדולים (B1G) , בקונסורציום ברית עשר האקדמיות הגדולות (BTAA) ובאיגוד אוניברסיטאות המחקר (URA).
האוניברסיטה בלינקולן הוקמה בשנת 1869, שנים ספורות לאחר שנברסקה הפכה למדינה ה־37 בארצות הברית.
בשלהי המאה העשרים האוניברסיטה התרחבה באופן משמעותי.
בשנת 1908 צורפה האוניברסיטה לאיגוד האוניברסיטאות האמריקניות (AAU), אך הוצאה ממנו בשנת 2011 (בכך הייתה למוסד האקדמי היחידי שהוצא מן האיגוד).
האוניברסיטה בלינקולן מורכבת מתשע מכללות:
המכללה למדעי החקלאות ומשאבי הטבע
דירוג QS לאוניברסיטאות: מקום 551= (2024)
אוניברסיטת סטוני ברוק היא אוניברסיטה ציבורית בסטוני ברוק שבמדינת ניו יורק בארצות הברית, אחת מהאוניברסיטאות המרכיבות את אוניברסיטת המדינה של ניו יורק (SUNY).
האוניברסיטה הוקמה ב-1957 ולומדים בה כ-27,000 סטודנטים.
אוניברסיטת סטוני ברוק חברה באיגוד האוניברסיטאות האמריקניות (AAU) ובאיגוד אוניברסיטאות המחקר (URA).
הוצאות המחקר השנתיות מסתכמות בלמעלה מ-230 מיליון דולר.
אוניברסיטת סטוני ברוק הוקמה בשנת 1957 ועברה למיקומה הנוכחי בשנת 1962. בשנתה הראשונה, למדו באוניברסיטה כ-148 סטודנטים.
התארים הראשונים הוענקו ב-1961. במהלך שנות ה-60 האוניברסיטה צמחה מאוד ובשנת 1969 כבר למדו בה למעלה מ-8,000 איש.
ההתרחבות המהירה הובילה למתחים בין הסטודנטים לאוניברסיטה, בעיקר לאור הצפיפות במבנים השונים.
במהלך שנות ה-70 המוסד השקיע רבות במחקר, ואף נתן עדיפות ללימודי התואר השני על פני זה הראשון.
עם פרוץ מגפת הקורונה בשנת 2020, האוניברסיטה הקימה מקומות ייעודיים לאכלוס חולים.
האוניברסיטה מורכבת משנים עשר בתי ספר ומכללות, וקמפוסים בסאות'המפטון שבממלכה המאוחדת ובקוריאה הדרומית.
המכללה להנדסה ומדעים שימושיים (1960)
בית הספר לרפואת שיניים (1968)
בית הספר לטכנולוגיה וניהול בריאות (1968)
בית הספר לרווחה ועבודה סוציאלית (1970)
בית הספר לתארים מתקדמים (1970)
בית הספר לפיתוח מקצועי (1980)
בית הספר למדעי הים והאוויר (2007)
דירוג QS לאוניברסיטאות: מקום 396= (2024)
אוניברסיטת מרקט היא אוניברסיטת מחקר פרטית ישועית במילווקי, ויסקונסין, ארצות הברית.
את האוניברסיטה הקים ב-1881 ג'ון הני, הבישוף הראשון של הדיוקסיה הקתולית של מילווקי.
האוניברסיטה קרויה על שם ז'אק מארקט, מיסיונר ומגלה ארצות ישועי בן המאה ה-17, שחקר את אזור מדינות ויסקונסין ומישיגן של ימינו.
יעודה הראשוני של האוניברסיטה היה לספק חינוך קתולי לאוכלוסיית המהגרים הגרמנים שהגיעו למילווקי באותה תקופה.
בראשית דרכה שירתה האוניברסיטה גברים בלבד, אך ב-1909 הייתה למוסד הקתולי הראשון בעולם לחנך סטודנטיות.
האוניברסיטה חברה בהתאחדות המכללות והאוניברסיטאות הישועיות, ולומדים בה כ-12,000 סטודנטים.
מרקט היא אחד המוסדות הישועיים הגדולים בארצות הברית, והאוניברסיטה הפרטית הגדולה במדינת ויסקונסין.
באוניברסיטת מרקט 11 בתי ספר וקולג'ים (פקולטות), המלמדים סטודנטים במגוון תוכניות במדעי הטבע, רוח, חברה, בריאות, הנדסה, תקשורת, חינוך, משפטים ורפואת שיניים.
באוניברסיטה כ-8,500 סטודנטים לתואר ראשון, וכ-3,300 סטודנטים לתארים מתקדמים, ב-68 מסלולי לימוד לתואר שני ושלישי.
אוניברסיטת סארי היא אוניברסיטת מחקר ציבורית, הממוקמת בסארי שבממלכה המאוחדת, אשר הוקמה בשנת 1966. כיום לומדים בה כ-16,000 סטודנטים (מתוכם כ-13,000 לתואר ראשון וכ-3,000 לתארים מתקדמים).
נשיא האוניברסיטה הוא הנסיך אדוארד, דוכס קנט.
אחד מבוגרי האוניברסיטה הבולטים ביותר הוא ראש ממשלת לבנון לשעבר חסאן דיאב.
האוניברסיטה חברה בארגונים אקדמיים רבים, ובהם אוניברסיטאות בריטניה (UUK), ועידת בתי הספר האירופיים לחינוך ומחקר הנדסי מתקדם (CESAER), איגוד האוניברסיטאות האירופאיות (EUA) ואיגוד אוניברסיטאות חבר העמים הבריטי (ACU).
לאוניברסיטה שיתופי פעולה משמעותיים עם אוניברסיטת המדינה של קרוליינה הצפונית, אוניברסיטת הונג קונג, האוניברסיטה הלאומית של סיאול ואוניברסיטת סאו פאולו.
אמנם האוניברסיטה הוכרה כאוניברסיטה רק בשנת 1966, התקיימו מוסדות אקדמיים אזור עוד משנת 1891.
בית הספר לאירוח וניהול תיירות
בית הספר למדעי הביולוגיה והרפואה
דירוג QS לאוניברסיטאות - מקום 244 (2024)
אוניברסיטת מקווארי היא אוניברסיטה ציבורית אוסטרלית, הממוקמת בעיר סידני, במדינת ניו סאות' ויילס, שנוסדה בשנת 1964, והיא האוניברסיטה השלישית במדינה זו.
מוסד זה היה הראשון באוסטרליה לחתום על הסכם בולוניה בשנת 2013.
נכון ל-2020, לומדים באוניברסיטה כ-45,000 סטודנטים בכ-5 פקולטות (בנוסף על בית חולים אוניברסיטאי ובית ספר לניהול).
אוניברסיטת מקווארי מעורבת בארגונים איגוד אוניברסיטאות חבר העמים הבריטי (ACU) ואסטרונומי אוסטרליה (AAL).
מבין אנשי הסגל הבולטים העובדים באוניברסיטה ניתן למנות את ריווין קונל וחוסה אנריקה מויאל.
כמה מבוגרי המוסד הידועים הידועים הם ליאן מוריארטי ומרטין אינדיק.
הרעיון של הקמת אוניברסיטה שלישית בניו סאות' ויילס עלה בתחילת שנות ה-60 על ידי השלטונות המקומיים.
האוניברסיטה נקראת על שמו של המושל החמישי של המושבה, לכלן מקווארי.
בשנותיה הראשונות של אוניברסיטת מקווארי למדו בה כמה מאות סטודנטים בלבד, אך היא גדלה באופן משמעותי במהלך שנות ה-70 וה-80.
האוניברסיטה כוללת כיום 35 מחלקות בחמש פקולטות:
בית הספר למנהל עסקים מקברי
דירוג QS לאוניברסיטאות: מיקום 130= (2024)
אוניברסיטת סווינבורן לטכנולוגיה היא אוניברסיטה ציבורית הממוקמת במלבורן שבאוסטרליה.
האוניברסיטה נוסדה בשנת 1908 כמכללה, והפכה לאוניברסיטה בשנת 1992. בנוסף על הקמפוס המרכזי במלבורן, ישנו קמפוס נוסף בסראוואק שבמלזיה.
האוניברסיטה נחשבת לאחת הטובות באוסטרליה בכל הקשור ללימודי עיצוב ואמנות.
אוניברסיטת סווינבורן לטכנולוגיה משתפת פעולה עם מספר ארגונים ומוסדות, ובהם אסטרונומי אוסטרליה, הארגון העולמי לקניין רוחני, האיגוד הישראלי לביקורת ואבטחת מערכות מידע, אגודת מהנדסי חשמל ואלקטרוניקה, אוניברסיטת נורת'איסטרן, אוניברסיטת נורת'איסטרן, אוניברסיטת קורנל ואוניברסיטת סטנפורד.
האוניברסיטה הוקמה בשנת 1908 על מנת להנגיש את ההשכלה למערב מלבורן ולפרברים השוכנים באזור זה.
בשנת 1913 שינה המוסד את שמו ממכללת הות'ורן למכללה הטכנית סווינבורן.
בשנת 1992 המכללה קיבלה מעמד אוניברסיטאי.
בשנת 2015 החלו להתקיים לימודי משפטים באוניברסיטה.
דירוג QS לאוניברסיטאות: מקום 285= (2024)
אוניברסיטת נאנג'ינג (במנדרינית: 南京大学) היא אוניברסיטה ציבורית, הממוקמת בנאנג'ינג שברפובליקה העממית של סין, אשר הוקמה בשנת 1902. נכון לשנת 2020, לומדים באוניברסיטה כ-26,000 סטודנטים.
האוניברסיטה חברה בארגונים אקדמאיים רבים, ובהם התאגדות אוניברסיטאות האוקיינוס השקט, איגוד אוניברסיטאות המחקר במזרח אסיה, ברית אוניברסיטאות דלתא של יאנגצה וליגת C9.
דירוג QS לאוניברסיטאות – מקום 145 (2024)
אוניברסיטת סאסקס היא אוניברסיטת מחקר ציבורית שבסיסה בפאלמר שבמזרח סאסקס, אנגליה, המהווה חלק מהמטרופולין של ברייטון.
האוניברסיטה הוקמה באמצעות אמנה מלכותית באוגוסט 1961.
יותר משליש מהסטודנטים רשומים לתוכניות לתארים מתקדמים וכשליש מהצוות הם מחוץ לבריטניה.
באוניברסיטה יש קהילה של כ-20,000 סטודנטים, כאשר אחד מכל שלושה הוא סטודנט זר.
ההכנסה השנתית של המוסד לשנים 2021–2022 הייתה 345.2 מיליון ליש"ט, וההוצאות עמדו על 377.4 מיליון ליש"ט.
בסגל האוניברסיטה היו 5 זוכי פרס נובל, 15 עמיתים מהחברה המלכותית, 10 עמיתים מהאקדמיה הבריטית, 24 עמיתים מהאקדמיה למדעי החברה וזוכה פרס קראפורד.
נשיא האוניברסיטה הוא סנג'יב בהסקר, שהחליף את ריצ'רד אטנבורו.
בדצמבר 1911 החל התכנון להקים אוניברסיטה במקום, אך הפרויקט נעצר בשל מלחמת העולם הראשונה, והכסף שנאסף שימש במקום זאת לספרים עבור המכללה העירונית.
הרעיון התחדש בשנות ה-50, וביוני 1958 אישרה הממשלה את התכנית להקמת האוניברסיטה, וזו הוקמה בפועל לאחר קבלת אמנה מלכותית ב-16 באוגוסט 1961. האוניברסיטה גדלה מ-52 סטודנטים בשנת 1961 ל-3,200 בשנת 1967. בשנת 1980 סאסקס הקדימה את אוניברסיטת אוקספורד והפכה לאוניברסיטה עם ההכנסה הגבוהה ביותר ממענקי מחקר.
האוניברסיטה עברה מספר שינויים בשל תוכנית אסטרטגית שבוצעה בשנים 2009–2015, כולל הכנסת קורסים אקדמיים חדשים, פתיחת מרכזי מחקר חדשים ושיפוץ של הקמפוס כולו.
האוניברסיטה חברה בתוכנית ארסמוס, ומציעה למעלה מ-400 תוכניות לתואר ראשון, למעלה מ-210 תוכניות לתואר שני ולמעלה מ-70 תוכניות דוקטורט.
היא תומכת בכ-1,000 צוותי הוראה ומחקר ובלמעלה מ-1,200 סטודנטים לדוקטורט.
בשנת 2016 דורגה האוניברסיטה במקום ה-187 בעולם בדירוג QS של אוניברסיטאות בעולם, ובשנת 2021 דורגה במקום ה-20 בבריטניה ובמקום ה-160 בעולם בדירוג אוניברסיטאות בעולם של Times Higher Education.
אוניברסיטת מרכז ארקנסו (מרכז ארקנסו או UCA, באנגלית: University of Central Arkansas) היא אוניברסיטה ציבורית בקונווי, ארקנסו שבארצות הברית.
האוניברסיטה, שנוסדה בשנת 1907 כמכללה לחינוך והוראה של ארקנסו, היא אחת הוותיקות במדינת ארקנסו בארצות הברית.
בתור בית הספר לחינוך היחיד במדינה באותה תקופה, היוותה האוניברסיטה מרכז ההכשרה העיקרי ממנו הגיעו מורים בארקנסו.
הוא היה אחד מכ-180 מכללות לחינוך שייסדה המדינה כדי להכשיר מורים לבתי הספר הציבוריים המשותפים שגדלו במהירות.
חלקן נסגרו אך רובן הרחיבו את תפקידן בהתמדה והפכו למכללות ממלכתיות בתחילת המאה ה-20, ולאוניברסיטאות ממלכתיות בסוף המאה ה-20.
האוניברסיטה מורכבת מחמש מכללות וחמש מכללות למגורים ומכללה אחת לנוסעים.
ל-UCA יש כ-12,000 סטודנטים לתואר ראשון ותארים מתקדמים, מה שהופך אותה לאחת האוניברסיטאות הגדולות במדינה.
באוניברסיטה נשמר יחס סטודנט לסגל של כ-17 ל-1 וקיימות למעלה מ-150 תוכניות לתואר ראשון, לתואר שני ותעודת מקצוע.
קמפוס UCA כולל למעלה מ-120 בניינים בשטח של 1.44 קילומטרים רבועים.
אוניברסיטת ניקולו קוזאנו (באיטלקית: Università degli Studi Niccolò Cusano, המכונה לעיתים קרובות בקיצור UNICUSANO) היא אוניברסיטה מקוונת פרטית למטרות רווח שנוסדה בשנת 2006 ברומא שבאיטליה.
האוניברסיטה קרויה על שם הקרדינל הקתולי, המדען והאסטרונום, ניקולאוס קוזאנוס.
עד קיץ 2012 האוניברסיטה שכנה ברחובות ויה קאסלמונפראטו ו-ויה דון אוריונה.
בשנת 2013 הוקמה פקולטה להנדסה ופסיכולוגיה.
כיום היא מספקת קורסי למידה מקוונת, המונה 94 מרכזים.
נכון לאפריל 2025, לומדים במוסד כ-1,300 סטודנטים.
אוניברסיטת נורת'מבריה היא אוניברסיטת מחקר ציבורית הממוקמת בניוקאסל על הטיין בצפון-מזרח אנגליה.
היא קיבלה מעמד של אוניברסיטה מאז 1992, אך מקורה בקולג' רתרפורד, שנוסד ב-1877.
אוניברסיטת נורת'מבריה שוכנת בעיקר בתוך הקמפוס העירוני (City Campus) הממוקם במרכז העיר ניוקאסל על הטיין ובקמפוס קואץ' ליין (Coach Lane) בפאתי מרכז העיר, עם שלוחות בלונדון ובאמסטרדם.
היא כוללת ארבע פקולטות - אמנויות, עיצוב ומדעי החברה; עסקים ומשפטים; הנדסה וסביבה, ומדעי הבריאות והחיים.
באוניברסיטת נורתומבריה על כל שלוחותיה יש, נכון ל-2022, כ-38,300 סטודנטים.
על פי לשנת 2021, אוניברסיטת נורת'מבריה דורגה במקום ה-23 בבריטניה בתחום המחקר (ציון ממוצע ציונים של האוניברסיטה, כפול מספר החוקרים במשרה מלאה).
דירוג זה קובע כמה מימון מוענק לאוניברסיטאות להוציא על פעילות מחקר וייצג את העלייה הגדולה ביותר בנתח השוק מאז הדירוג הקודם.
ההכנסה השנתית של המוסד לשנים 2022–2023 הייתה 338.3 מיליון ליש"ט, מתוכם 16.4 מיליון ליש"ט ממענקי מחקר וחוזים, עם הוצאה של 340.2 מיליון ליש"ט.
אוניברסיטת נורת'מבריה חברה באיגוד אוניברסיטאות חבר העמים הבריטי, ב וב.
מקורה של אוניברסיטת נורת'מבריה בשלוש מכללות בניוקאסל: "מכללת רתרפורד לטכנולוגיה", שנוסדה על ידי ג'ון האנטר רתרפורד בשנת 1877 ונפתחה באופן רשמי בשנת 1894 על ידי הדוכס מיורק (לימים ג'ורג' החמישי, מלך הממלכה המאוחדת), "המכללה לאמנות ועיצוב תעשייתי" ו"המכללה העירונית למסחר".
ב-1969 אוחדו שלוש המכללות ליצירת "הפוליטכניון של ניוקאסל".
הפוליטכניון הפך למרכז האזורי המרכזי להכשרת מורים עם שילוב "המכללה העירונית לחינוך" ב-1974 ו"המכללה לחינוך של מחוזות הצפון" ב-1976.
ב-1992 שונה מעמדו של הפוליטכניון של ניוקאסל לאוניברסיטה החדשה של נורתומבריה, כחלק מתהליך כלל ארצי שבו הפכו הפוליטכניונים של בריטניה לאוניברסיטאות חדשות.
שמה במקור, ושמה הרשמי עדיין הוא, "אוניברסיטת נורת'מבריה בניוקאסל", אך השם המסחרי הופשט לאוניברסיטת נורת'מבריה בשנת 2002. בשנת 1995, היא קיבלה אחריות על החינוך של אנשי מקצוע בתחום הבריאות, שהועבר משירות הבריאות הלאומי.
בשנת 2017, האוניברסיטה נקנסה ב-400,000 ליש"ט לאחר שניסוי מדעי בתחום הספורט נתן למתנדבים פי מאה מהמינון הבטוח של קפאין.
שני סטודנטים מתנדבים קיבלו מינון של 30 גרם במקום 0.3 גרם, מכיוון שהצוות שערך את הניסוי ניסה לחשב את המינון במחשבון של טלפון נייד וקרא לא נכון את הנקודה העשרונית.
שניהם אושפזו, ואחד מהם דיווח על אובדן זיכרון לטווח קצר.
בדיון בבית המשפט נאמר כי האוניברסיטה לא הכשירה את הצוות בהוראות בטיחות ולא ביצעה הערכת סיכונים ראויה, וכי המינון היה מעל לרמה הידועה כגורמת סיכון למוות.
אוניברסיטת נורת'מבריה נבחרה ל"אוניברסיטת השנה של בריטניה" לשנת 2022 על ידי הדו-שבועון .
הפרס ניתן כהוקרה על הפיכתה של נורת'מבריה במשך יותר מעשור למוסד מודרני עתיר מחקר.
צוות השופטים קבע כי "קנה המידה של השאפתנות [של נורת'מבריה], הקפדנות והיעילות שעליהם הקפידה ותפקידה בשינוי חיים ובתמיכה באזורה, כל אלה הופכים אותה למנצחת ראויה".
לאוניברסיטה שני קמפוסים גדולים הממוקמים בניוקאסל ואחד בלונדון.
"קמפוס סיטי", הממוקם במרכז ניוקאסל על הטיין, מחולק ל"קמפוס סיטי מזרח" ו"קמפוס סיטי מערב" על יד הכביש המהיר המרכזי של העיר ומקושרים על ידי גשר בעלות של 4 מיליון ליש"ט שנחנך בשנת 2008 רשמית על ידי שר המדינה למסחר והשקעות לשעבר, הלורד דיגבי ג'ונס.
"קמפוס סיטי מזרח" הוא משכנם של בתי הספר למשפטים, עיצוב ו"בית הספר לעסקים של ניוקאסל" (NBS).
NBS ובית הספר למשפטים ממוקמים בבניין אחד, ובית הספר לעיצוב נמצא מעבר לחצר.
"קמפוס סיטי מזרח", שתוכנן על ידי , נפתח בספטמבר 2007, וזכה בפרסים מהיומון The Journal של ניוקאסל ו"עיטור פרויקט הבנייה החדשה של השנה בשל צמצום פליטת פחמן".
"קמפוס סיטי מערב", הוא בית הספר לאמנויות ומדעי החברה, סביבה בנויה וטבעית, מחשוב, הנדסה ומדעי המידע ומדעי החיים.
כמו כן, ממוקמת בקמפוס זה ספריית האוניברסיטה, בניין אגודת הסטודנטים ו"מרכז הספורט" (Sport Central), מתקן ספורט של 31 מיליון ליש"ט לסטודנטים, לצוות ולקהילה שנפתח ב-2010.
בניין סאתרלנד, לשעבר בית הספר לרפואה של אוניברסיטת דרהאם, שהיה מחסן ימי בתקופת מלחמת העולם השנייה, ובית הספר לרפואת שיניים של אוניברסיטת ניוקאסל (1945–1978) הוא משכנו של צוות ההנהלה של האוניברסיטה ואולפנים חדשים ברמה עולמית לסטודנטים לאדריכלות, שתוכננו על ידי Page\Park architects, שנפתחו ב-2019.
מחלקות אדמיניסטרטיביות כולל כספים ותכנון ומשאבי אנוש, שוכנות בבניין פנדון.
בניין אגודת הסטודנטים, בקמפוס סיטי מערב, עבר מהפך של מיליוני פאונד עם לובי ומתקני פנאי חדשים, וחלל בר ובית קפה משופצים, בקיץ 2010.
בספטמבר 2016 נרכש בניין סנדיפורד מניוקאסל קולג'.
בשנת 2018 נפתח בניין של 7 מיליון ליש"ט למדעי המחשב והמידע בקמפוס סיטי מערב במקום אולם רתרפורד שנהרס.
קמפוס שני שוכן 4 קילומטר מחוץ לניוקאסל, בקואץ' ליין (Coach Lane), וידוע כקמפוס קואץ' ליין.
בקמפוס קואץ' ליין נמצאים מספר תחומים של הפקולטה למדעי הבריאות והחיים, בפרט המחלקות לסיעוד, מיילדות ובריאות ועבודה סוציאלית, חינוך ורווחה קהילתית, וכן תוכניות החניכות לשוטרים.
לקמפוס קואץ' ליין יש שירותי מחשוב וספרייה; ומתקני ספורט, כולל מגרשים מקורים, חדר כושר, מגרשי רוגבי וכדורגל חיצוניים, ומגרש מואר בכל מזג אוויר.
קמפוס לונדון מציע תוכניות במשרה מלאה או חלקית, ממגוון תוכניות ממוקדות לעסקים, מחשוב, סייבר, ניהול פרויקטים וטכנולוגיה לכ-2,500 סטודנטים.
הקמפוס מופעל בשיתוף עם QA Higher Education, חלק מ-QA, ספקית ההדרכה הארגונית הגדולה בבריטניה.
הקמפוס נמצא ליד תחנת רחוב ליברפול, קרוב ללב הרובע הפיננסי של לונדון.
לאוניברסיטת נורת'מבריה יש קמפוס בינלאומי השוכן באמסטרדם, הולנד באמצעות שותפות עם , שם היא מציעה הסמכה לתארים מתקדמים והזדמנות לסטודנטים לתואר ראשון להתנסות בלימודים מעבר לים.
אוניברסיטת נורת'מבריה מציעה תוכניות בתחומי המשפט והעסקים, אומנויות ועיצוב, הנדסה, מתמטיקה, מחשוב פיזיקה, גאוגרפיה ומדעי הסביבה, אדריכלות וסביבה בנויה, מדעים יישומיים ובריאות, מדעי הספורט, מדעי הרוח והחברה, פסיכולוגיה, סיעוד, חברה עבודה והכשרת מורים.
אוניברסיטת נורת'מבריה מעסיקה יותר מ-3,100 עובדים ומציעה תוכניות לתואר ראשון, תואר שני, ותוכניות לקבלת תואר במקביל לעבודה באמצעות ארבע פקולטות:
הפקולטה לאמנויות, עיצוב ומדעי החברה
בית הספר לעסקים של ניוקאסל
בספטמבר 2007, אוניברסיטת נורת'מבריה פתחה את הבניין החדש של בית הספר לעסקים של ניוקאסל באתר הקולנוע לשעבר של האחים וורנר כחלק מפיתוח של 136 מיליון ליש"ט בקמפוס סיטי מזרח.
בית הספר לעסקים של ניוקאסל הוא האוניברסיטה היחידה בבריטניה שמחזיקה בהסמכת כפולה לעסקים וחשבונאות, מה שהופך אותם לחלק מקבוצת עילית של 190 מוסדות ברחבי העולם כדי המעניקים זאת.
החל משנת 2020, האוניברסיטה מחזיקה גם בהסמכה ל-EPAS ב-21 תוכניות שונות לתואר ראשון, יותר מכל אוניברסיטה אחרת בבריטניה.
בית הספר לעסקים של ניוקאסל פיתח גם קשרים עם מגוון רחב של גופים מקצועיים אחרים.
כתוצאה מכך, האוניברסיטה יכולה להציע מגוון רחב של פטורים מקצועיים בתוכניות שלה, כגון תואר חשבונאות המחזיק פטורים מרבים ממועצות החשבונאות המובילות כולל ICAEW, ACCA ו-CIMA.
בשנת 2015, בית הספר לעסקים של ניוקאסל היה הזוכה ב"בית הספר לעסקים של השנה בבריטניה" בטקס .
בית הספר למשפטים נורת'מבריה שוכן בתוך קמפוס סיטי מזרח, שם הוא חולק את הבניין שלו עם בית הספר לעסקים של ניוקאסל.
בית הספר למשפטים נורת'מבריה הוא בית הספר למשפטים הגדול ביותר בצפון-מזרח אנגליה.
הוא חלק משישה מוסדות בלבד מחוץ ללונדון המספקים את קורס ההכשרה המקצועית ללשכת עורכי הדין.
בית הספר למשפטים נורת'מבריה מציע גם קורסים 'קליניים' במשפטים המוסמכים על ידי מועצת החברה למשפטים ולשכת עורכי הדין.
אלו מאפשרים לבוגרים כניסה ישירה למקצוע.
משרד עורכי דין סטודנטים במוסד הוא מיזם חינוך משפטי קליני, בו משתתפים סטודנטים למשפטים במערך ייעוץ וייצוג משפטי מטעם לקוחות אמיתיים, בפיקוח עורכי דין מוסמכים.
משרד עריכת דין של הסטודנטים ניהל למעלה מ-8,300 פניות, ייצג למעלה מ-3,000 לקוחות והבטיח פיצוי של למעלה מ-1.6 מיליון ליש"ט מאז 2005. בשנת 2013, האוניברסיטה זכתה בפרס קווינס השנתי של השכלה נוספת והשכלה גבוהה יותר על עבודת קהילה יוצאת מן הכלל של משרד המשפטים של הסטודנטים.
אף על פי ששורשי האוניברסיטה קשורים לרפואה באמצעות בניין סאתרלנד שהיה בעבר בית הספר לרפואה של אוניברסיטת דרהאם, הוא לא הציע תוכנית ללימודי רפואה כתוכנית עד 2007. לאוניברסיטת נורת'מבריה יש תוכנית רפואית משותפת באמצעות שותפות עם אוניברסיטת סנט ג'ורג'ס בגרנדה.
במסגרת התוכנית, שעות ההוראה מתחלקות בין זמן השהות בגרנדה ובבריטניה.
התוכנית הורחבה עם הגדלת הזמן שסטודנטים יכולים לשהות בבריטניה.
אוניברסיטת נורת'מבריה הייתה אחת האוניברסיטאות עם הביצועים הטובים ביותר במסגרת המצוינות במחקר 2021, ועלתה במספר המקומות הגבוה ביותר בדירוג של 'כוח מחקר' על ידי THE.
בדירוג UK Research Assessment Exercise של 2008, חלק מהמחקרים בתשעה מתוך שנים עשר תחומים שהוגשו תוארו כ"מובילים בעולם".
בתרגיל הערכת המחקר לשנת 2014, נורת'מבריה הייתה אחת מ-50 האוניברסיטאות המובילות בבריטניה לכוח מחקר והאוניברסיטה שטפסה הכי מהר בדירוג.
אוניברסיטת נורת'מבריה נבחרה לאוניברסיטת השנה בבריטניה על ידי Times Higher Education בנובמבר 2022.
אוניברסיטת נורת'מבריה נמצאת ברשימת 25 המוסדות המובילים בתחום המחקר בבריטניה, על פי תוצאות מסגרת המצוינות במחקר לשנת 2021, דירוג Times Higher Education REF2021.
אוניברסיטת נורת'מבריה היא האוניברסיטה המובילה בצפון-מזרח אנגליה לקיימות, על פי טבלת הליגה של People and Planet.
אוניברסיטת נורת'מבריה היא אחת האוניברסיטאות המדורגות ביותר בבריטניה בדירוג האוניברסיטאות הצעירות של Times Higher Education (2022-).
אוניברסיטת ניירובי, היא אוניברסיטת מחקר ציבורית שבסיסה בניירובי והאוניברסיטה הגדולה ביותר בקניה.
אף על פי שההיסטוריה שלה כמוסד חינוכי מתחילה ב-1956, היא הפכה לאוניברסיטה עצמאית רק ב-1970. במהלך שנת 1970, אוניברסיטת מזרח אפריקה חולקה לשלוש אוניברסיטאות עצמאיות: אוניברסיטת מקררה, הנמצאת בקמפלה, אוגנדה, אוניברסיטת דאר א-סלאם בטנזניה ואוניברסיטת ניירובי בקניה.
אוניברסיטת מזרח אפריקה הוקמה ביוני 1963כמכללה חיצונית עצמאית של אוניברסיטת לונדון.
במהלך שנת הלימודים 2023, למדו באוניברסיטה 49,047 סטודנטים, מתוכם 35,897 סטודנטים לתואר ראשון ו-11,003 סטודנטים לתארים מתקדמים.
כדי להתמודד עם הביקוש הגובר להשכלה גבוהה בקניה, האוניברסיטה השיקה מדיניות הרשמה חדשה שפתחה מסלולי הרשמה נוספים המאפשרים הרשמה במימון עצמי, המכונים בשם 'מודול 2' ו'מודול 3'.
'מודול 2' הוא תוכנית הרשמה המאפשרת לסטודנטים לממן את לימודיהם בעצמם, בניגוד לסטודנטים הממומנים על ידי הממשלה.
תוכנית זו נועדה להרחיב את הגישה להשכלה גבוהה עבור אלו שלא הצליחו להתקבל לתוכניות הממומנות על ידי הממשלה בשל מגבלות תקציביות ממשלתיות ומספר מקומות מוגבל שבמימון.
לדוגמה, בשנת הלימודים 2022/2023, האוניברסיטה קיבלה 10,000 סטודנטים חדשים, מתוכם 6,000 בתוכנית 'מודול 1' הממומנת על ידי הממשלה, ו-4,000 בתוכנית 'מודול 2' במימון עצמי.
הקמת אוניברסיטת ניירובי החלה בשנת 1956 עם ייסוד המכללה הטכנית המלכותית (Royal Technical College), שקיבלה קבוצת בוגרי תיכונים (בעלי תעודות בגרות), הראשונה שלה, לקורסים טכניים באפריל אותה שנה.
ב-25 ביוני 1961,המתמטיקאי הסקוטי פרופסור ג'יימס מורטון היסלופ, לשעבר מאוניברסיטת וויטווטרסרנד, הפך את המכללה, למכללה האוניברסיטאית השנייה במזרח אפריקה, תחת השם המכללה המלכותית של ניירובי (Royal College of Nairobi).
המוסד הצטרף לתוכנית "יחסים מיוחדים" של אוניברסיטת לונדון והחל להכין סטודנטים בפקולטות לאמנויות, מדעים והנדסה לתארים של אוניברסיטת לונדון.
במקביל, סטודנטים בפקולטות אחרות כמו הפקולטה ללימודים מקצועיים מיוחדים (ששמה שונה מאוחר יותר לפקולטה למסחר) והפקולטה לארכיטקטורה המשיכו להעניק דיפלומות להסמכות של גופים/מוסדות מקצועיים.
המעבר ממכללה טכנית לאוניברסיטה היה חלק מתהליך רחב יותר של פיתוח ההשכלה הגבוהה במזרח אפריקה בתקופה הקולוניאלית המאוחרת, שבו מוסדות חינוך שודרגו כדי לספק תארים אקדמיים ולהכשיר כוח אדם מקצועי עבור האזור.
הצטרפות המכללה לתוכנית 'יחסים מיוחדים' של אוניברסיטת לונדון אפשרה לה להעניק תארים ברמה בינלאומית, ובכך למשוך סטודנטים מכל רחבי מזרח אפריקה.
הפקולטות השונות סיפקו הכשרה במגוון תחומים, מה שהגביר את היכולת של האזור להתמודד עם אתגרים כלכליים וחברתיים.
ב-20 במאי 1964 שונה שם הקולג' המלכותי של ניירובי לאוניברסיטה קולג' בניירובי כמכללה המכוננת של האוניברסיטה הפדרלית של מזרח אפריקה.
במהלך תקופה זו, סטודנטים רשומים למדו לתארים באוניברסיטה שהוענקו על ידי אוניברסיטת מזרח אפריקה במקום אוניברסיטת לונדון.
בשנת 1970, היא הפכה לאוניברסיטה הלאומית הראשונה בקניה ושמה שונה לאוניברסיטת ניירובי.
הרעיון להקים מוסד להשכלה גבוהה בקניה החל בשנת 1947, כאשר ממשלת המנדט הבריטי של קניה תכננה להקים מכון טכני ומסחרי בניירובי.
עד 1949, התוכנית התפתחה לכדי יוזמה שמטרתה הענקת השכלה טכנית גבוהה בקניה.
בספטמבר 1951, הוענק כתב זכויות מלכותי (Royal Charter) למכללה הטכנית המלכותית בניירובי, ואבן הפינה של המכללה הונחה באפריל 1952.
במהלך אותה תקופה, הקהילה האסייתית במזרח אפריקה תכננה להקים מכללה לאמנויות, מדעים ומסחר לזכר מהאטמה גנדי.
כדי למנוע כפילות במאמצים, אגודת גנדי ממוריאל חברה לממשלות מזרח אפריקה, והמוסד המוצע שולב במכללה הטכנית המלכותית של מזרח אפריקה באפריל 1954, בניירובי.
המכללה פתחה את שעריה למחזור הסטודנטים באחד באפריל 1956.